**tu**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

spuneai să jertfesc o inimă

în asfinţit de iubire

să sărut lumina rănită

să-mi citesc destinul

sculptat în nisip

ai vrut să pictez vulturi

pe aripi de colibri

și să mă ascund în mare

colorat în toamna sufletului

să-mi limpezesc tristeţea

ți-ai dorit

cu lacrimi de fecioară

apoi ai fugit rugându-mă

să nu uit să mângâi uneori

pietrele din grădina ta

și să mă trezesc dacă voi putea

când vom fi devenit

proprii noştri îngeri

eu am făcut tot ce mi-ai cerut

și acum?